CELEX: 62009CN0391
Language: da
Date: 2009-10-02 00:00:00
Title: Sag C-391/09: Anmodning om præjudiciel afgørelse indgivet af Vilniaus Miesto 1 Apylinkės Teismas (Republikken Litauen) den 2. oktober 2009 — Malgožata Runevič-Vardyn og Łukasz Paweł Wardyn mod kommunalforvaltningen i Vilnius, Republikken Litauens justitsministerium, statens udvalg for det litauiske sprog og personregistret ved juridisk afdeling under kommunalforvaltningen i Vilnius

19.12.2009   
            
            
               DA
            
            
               Den Europæiske Unions Tidende
            
            
               C 312/20
            
         Anmodning om præjudiciel afgørelse indgivet af Vilniaus Miesto 1 Apylinkės Teismas (Republikken Litauen) den 2. oktober 2009 — Malgožata Runevič-Vardyn og Łukasz Paweł Wardyn mod kommunalforvaltningen i Vilnius, Republikken Litauens justitsministerium, statens udvalg for det litauiske sprog og personregistret ved juridisk afdeling under kommunalforvaltningen i Vilnius
   (Sag C-391/09)
   2009/C 312/33
   Processprog: litauisk
   
      Den forelæggende ret
   
   Vilniaus Miesto 1 Apylinkės Teismas
   
      Parter i hovedsagen
   
   
      Sagsøgere: Malgožata Runevič-Vardyn og Łukasz Paweł Wardyn
   
      Sagsøgte: Kommunalforvaltningen i Vilnius, Republikken Litauens justitsministerium, statens udvalg for det litauiske sprog og personregistret ved juridisk afdeling under kommunalforvaltningen i Vilnius
   
      Præjudicielle spørgsmål
   
   
               1)
            
            
               I lyset af reglerne i Rådets direktiv 2000/43/EF om gennemførelse af princippet om ligebehandling af alle uanset race eller etnisk oprindelse (1) skal direktivets artikel 2, stk. 2, litra b), da fortolkes som et forbud mod, at medlemsstaterne indirekte forskelsbehandler personer på grund af deres etniske oprindelse i det tilfælde, hvor nationale retsregler bestemmer, at personers fornavne og efternavne kun må skrives i dokumenter vedrørende civilstand ved at bruge det nationale sprogs bogstaver?
            
         
               2)
            
            
               I lyset af reglerne i Rådets direktiv 2000/43/EF om gennemførelse af princippet om ligebehandling af alle uanset race eller etnisk oprindelse skal direktivets artikel 2, stk. 2, litra b), da fortolkes som et forbud mod, at medlemsstaterne indirekte forskelsbehandler personer på grundlag af deres etniske oprindelse i tilfælde, hvor nationale retsregler bestemmer, at fornavne og efternavne for personer med anden oprindelse eller nationalitet i dokumenter vedrørende civilstand skal skrives med romerske bogstaver og uden anvendelse af diakritiske tegn, ligaturer eller andre ændringer af det romerske alfabets bogstaver, som bruges i en række sprog?
            
         
               3)
            
            
               I lyset af artikel 18, stk. 1, EF i traktaten om oprettelse af Det Europæiske Fællesskab, som bestemmer, at enhver unionsborger kan færdes og opholde sig frit på medlemsstaternes område, og i lyset af samme traktats artikel 12, stk. 1, som forbyder forskelsbehandling på grundlag af nationalitet, skal disse bestemmelser da fortolkes som et forbud mod, at medlemsstaterne i nationale retsregler bestemmer, at personfornavne og -efternavne i dokumenter vedrørende civilstand kun må skrives ved at bruge det nationale sprogs bogstaver?
            
         
               4)
            
            
               I lyset af artikel 18, stk. 1, EF i traktaten om oprettelse af Det Europæiske Fællesskab, som bestemmer, at enhver unionsborger kan færdes og opholde sig frit på medlemsstaternes område, og i lyset af samme traktats artikel 12, stk. 1, som forbyder forskelsbehandling på grundlag af nationalitet, skal disse bestemmelser da fortolkes som et forbud mod, at medlemsstaterne i nationale retsregler bestemmer, at fornavne og efternavne for personer med anden oprindelse eller nationalitet i dokumenter vedrørende civilstand skal skrives med romerske bogstaver og uden anvendelse af diakritiske tegn, ligaturer eller andre ændringer af det romerske alfabets bogstaver, som bruges i en række sprog?
            
         
      (1)  EFT L 180 af 19.7.2000, s. 22.